15. opfordrer Rådet og Kommissionen til at tilbyde yderligere teknisk, logistisk og økonomisk hjælp til
Nepal, herunder, hvis Nepal anmoder om det, praktisk planlægning af en mission til at overvåge våbenhvilen
i samarbejde med andre donorer;
16. opfordrer Rådet til at overveje at udpege en særlig repræsentant for Nepal, hvis rolle skulle være at
fremme et større politisk engagement i Nepal fra EU's side og skærpe den politiske analyse og øgeforståelsen i EU under den vanskelige overgangsperiode;
17. opfordrer endnu en gang til, at der afholdes en opfølgningskonference til den internationale konfe-
rence i London i 2002, som skal tilrettelægges af kontaktgruppen af de vigtigste partnere, der skal fastlæggede principper og værdier, der er nødvendige for at understøtte en fredsproces i Nepal; glæder sig over, atrepræsentanter for civilsamfundet i Nepal har planer om at indlede processen ved at tilrettelægge deres egenkonference i Kathmandu til næste år;
18. opfordrer den nepalesiske regering til at beskytte de tibetanske flygtninge, der er på gennemrejse til
Indien, og straks bringe udrejseforbuddet til ophør;
19. pålægger sin formand at sende denne beslutning til Rådet, Kommissionen og medlemsstaternes rege-
ringer, Nepals interimsregering, kong Gyanendra, Indiens regering og regeringerne i de øvrige medlemsstateri Den Sydasiatiske Sammenslutning for Regionalt Samarbejde, FN's generalsekretær og FN's højkommissær
for menneskerettigheder.
P6_TA(2006)0227
Sri Lanka
Europa-Parlamentets beslutning om situationen i Sri Lanka
Europa-Parlamentet,
—der henviser til den væbnede konflikt, der har hærget i Sri Lanka siden 1983, og som har kostet over
60 000 mennesker livet og fordrevet mere end 800 000,
—der henviser til sine tidligere beslutninger af 18. maj 2000 (1), 14. marts 2002 (2) og 20. november
2003 (3) om Sri Lanka og 13. januar 2005 (4) om EU's bistand til ofrene for tsunamien i Det Indiske
Ocean,
—der henviser til Oslo-erklæringen fra december 2002, hvor Sri Lankas regering og De Tamilske Tigre
(LTTE) blev enige om at forsøge at finde en føderal løsning i et forenet Sri Lanka,
—der henviser til Tokyo-erklæringen om genopbygning og udvikling af Sri Lanka af 10. juni 2003, som
lod donorstøtte betinge af fremskridt i fredsprocessen, idet der blev insisteret på overholdelse af våben-
hvileaftalen mellem Sri Lankas regering og LTTE, som trådte i kraft den 23. februar 2002, det muslimske
mindretals deltagelse i forhandlingerne, fremme og beskyttelse af menneskerettighederne, ligestilling ogfremskridt hen imod en endelig politisk aftale,7.12.2006 C 297 E/384 Den Europæiske Unions Tidende
Torsdag, 18. maj 2006DA
(1) EFT C 59 af 23.2.2001, s. 278.
(2) EUT C 47 E af 27.2.2003, s. 613.
(3) EUT C 87 E af 7.4.2004, s. 527.
(4) EUT C 247 E af 6.10.2005, s. 147.
—der henviser til EU's og det internationale samfunds støtte som reaktion på den ødelæggende tsunami
den 26. december 2004,
—der henviser til forretningsordenens artikel 115, stk. 5,
A. der henviser til, at konflikten i Sri Lanka har kostet over 60 000 mennesker livet, fordrevet over 800 000
og hæmmet øens vækst og økonomiske udvikling, hvilket har skabt en ulykkelig situation for så mange
mennesker i Sri Lanka, hvis liv er blevet ødelagt af tsunamien, og som nu må lide under nye voldshand-
linger,
B. der henviser til, at der har været utallige angreb på Jaffna-halvøen, Trincomalee og Batticaloa, og at der
officielt er registreret tusindvis af overtrædelser af våbenhvilen, de fleste fra LTTE's side,
C. der henviser til, at spændingerne bevidst er blevet øget med drabsforsøget den 25. april 2006 på general-
løjtnant Sarath Fonseka, lederen af den srilankanske hær, mordene på Sri Lankas udenrigsministerLakshman Kadirgamar i august 2005 og parlamentsmedlemmet Joseph Pararajasingha i december 2005samt angrebet på Sri Lankas observatørmissions (SLMM) distriktskontor i Batticaloa den 13. januar
2006, som var et bevidst forsøg på at underminere våbenhvileaftalen,
D. der henviser til, at LTTE den 11. maj 2006 angreb et skib med 710 ubevæbnede medlemmer af sikker-
hedsstyrken, som var på vej tilbage efter orlov, og medlemmer af SLMM om bord; der henviser til, atskibet sejlede under SLMM's flag og blev eskorteret af bevæbnede flådefartøjer, og til, at LTTE sænkede etaf disse fartøjer og dræbte 18 besætningsmedlemmer,
E. der henviser til, at der i år er blevet dræbt over 300 i forbindelse med angreb og voldhandlinger i Sri
Lanka,
F. der henviser til, at internationale observatører mener, at de seneste voldshandlinger udgør den største
trussel mod den våbenhvileaftale, der blev indgået i 2002 med bistand fra norske mæglere, og som tidli-
gere er blevet svækket af et stort antal rapporterede overtrædelser, herunder væbnede baghold, bortfø-
relser, trusler, drab, tortur og anvendelse af børnesoldater,
G. der henviser til, at fredsforhandlingerne efter den første runde, der blev afholdt i Genève i februar 2006,
er blevet udsat på ubestemt tid, efter at LTTE igen trak sig ud af en anden runde i april 2006 og hermedbragte muligheden for politiske fremskridt i fare,
H. der henviser til, at en lang række samfund og politiske organisationer i Sri Lanka, herunder repræsen-
tanter for de nordlige muslimske samfund, bør inddrages i en fornyet fredsproces,
I. der henviser til, at menneskerettighedsorganisationer ikke har været i stand til effektivt at undersøge
krænkelser af menneskerettighederne, og at SLMM ikke har mandat til en uafhængig undersøgelse af
sådanne krænkelser,
1. glæder sig i høj grad over den srilankanske regerings og LTTE's beslutning om at vende tilbage til
forhandlingsbordet i februar 2006 og fordømmer derfor LTTS's ensidige afvisning af at deltage i den anden
forhandlingsrunde i Genève, der skulle have fundet sted i april 2006;
2. opfordrer indtrængende LTTE til straks at genoptage fredsforhandlingerne med Sri Lankas regering, gøre
sig klar til at afgive sine våben og åbne mulighed for en endelig politisk løsning på konflikten;
3. fordømmer kraftigt den nye bølge af angreb fra LTTE's side, de mange krænkelser af menneskerettighe-
derne fra begge parters side og de konstante overtrædelser af våbenhvileaftalen;
4. beklager LTTE's grove overtrædelser af våbenhvileaftalen ved aktioner til havs, især angrebet den
11. maj 2006 på Sri Lankas flåde, som krævede mange ofre og bragte SLMM-observatørerne i alvorlig fare;
5. opfordrer våbenhvileaftalens parter til at garantere sikkerheden for SLMM, der er et ubevæbnet organ,
som regeringen og LTTE har anmodet om at føre tilsyn med våbenhvileaftalen, således at SLMM kan udføre
sit mandat, og roser bidragslandene —Danmark, Finland, Island, Norge og Sverige —for deres uvurderlig
arbejde;7.12.2006 C 297 E/385 Den Europæiske Unions Tidende
Torsdag, 18. maj 2006DA
6. opfordrer både LTTE og Sri Lankas regering til at afstå fra yderligere aktioner, der kan bringe fredspro-
cessen i fare, især angreb på civile;
7. fordømmer det rystende misbrug af børn i form af rekruttering af børnesoldater, som er en krigsforbry-
delse, og opfordrer alle oprørsgrupper, og navnlig LTTE, til at standse denne praksis, løslade de pågældende
børn og fremsætte en principerklæring om, at der ikke vil blive rekrutteret børn fremover; opfordrer Sri
Lankas regering til at iværksætte retlige tiltag med henblik på at forhindre og kriminalisere denne praksis;
8. erkender, at LTTE ikke repræsenterer alle tamilske befolkningsgrupper i Sri Lanka og opfordrer LTTE til
at give mulighed for politisk pluralisme og forskellige demokratiske stemmer i de nordlige og østlige dele af
Sri Lanka for at sikre, at alle befolknings- og samfundsgruppers interesser varetages;
9. fordømmer kraftigt den specifikke undertrykkelse af den tamilsksprogede presse og tamilske organisati-
oner og opfordrer til en grundig undersøgelse af mordene på Mayilvaganam Nimalarajan og Dharmeratnam
Sivaram samt to ansatte på avisen Uthayan;
10. er klar over, at den kendsgerning, at Sri Lanka for nylig blev valgt til medlem af FN's menneskerettig-
hedsråd, forpligter regeringen til at bevise, at den vil overholde de højeste standarder for fremme og beskyt-telse af menneskerettighederne;
11. glæder sig over meddelelsen om nye medlemmer af Sri Lankas menneskerettighedskommission og
understreger behovet for en effektiv uafhængig undersøgelse af de påståede krænkelser af menneskerettighe-derne fra sikkerhedsstyrkers eller væbnede gruppers side, idet det sikres, at de ansvarlige retsforfølges i over-
ensstemmelse med internationale standarder for retfærdig rettergang; fastholder, at alle parter bør tilslutte sig
brede menneskerettighedsaftaler som et nøgleelement i kommende fredsforhandlinger;
12. opfordrer begge parter til som et umiddelbart udtryk for deres gode vilje at indstille anvendelsen af
personelminer og bidrage til, at de fjernes, og mener, at Sri Lankas regering med dette mål for øje bør foregå
med et godt eksempel og undertegne Ottawa-konventionen fra 1997 om forbud mod brug, oplagring,
produktion og overførsel af personelminer samt om deres destruktion, og at LTTE bør undertegne GenevaCall-organisationens tilsagnsdokument;
13. er bekymret over, at en aftale om at dele international bistand stadig ikke er gennemført, og mener, at
bistand til Sri Lanka fra EU og andre internationale donorer som reaktion på tsunamien skal gå til ofrene fordenne katastrofe uanset deres etniske eller religiøse baggrund; er imidlertid bekymret over fordelingen oganvendelsen af tsunamimidlerne, som ikke har haft den forventede indvirkning på ofrenes hverdag eller SriLankas genopbygning; bemærker, at den politiske hårknude i forbindelse med »Post-Tsunami OperationsManagement Structure« allerede har forsinket frigivelsen af yderligere 50 mio. euro i bistand, hvilket har
hindret genopbygningsarbejdet i den nordlige og østlige del af Sri Lanka;
14. beklager, at de store forsvarsudgifter i mange år har ledt ressourcer væk fra strengt nødvendige investe-
ringer i den økonomiske og sociale infrastruktur i Sri Lanka;
15. opfordrer medlemsstaterne til at gøre alt, hvad der står i deres magt, for at standse alle LTTE's ulovlige
forsøg på at opretholde et system med tvungen beskatning af dele af det tamilske samfund, der er bosat iEU;
16. opfordrer Kommissionen og medlemsstaterne til som en del af denne proces at følge andre landes
eksempel og indefryse aktiver fra LTTE-relaterede bankkonti, kapitalinteresser, selskaber eller virksomheder imedlemsstaterne;
17. er klar over, at EU har erklæret, at delegationer fra LTTE indtil videre ikke længere vil blive modtaget i
nogen af medlemsstaterne, og at EU aktivt overvejer at opføre LTTE på listen over terrororganisationer;
18. opfordrer Rådet, Kommissionen og medlemsstaterne til at fortsætte bestræbelserne på at finde en
rimelig og bæredygtig løsning på konflikten i Sri Lanka og gentager sin støtte til hele Sri Lankas befolkning
og deres præsident, Mahinda Rajapaksa, i deres fælles forsøg på at imødegå den kommende tidsudfordringer;
19. pålægger sin formand at sende denne beslutning til Rådet, Kommissionen, regeringerne i de øvrige
lande i Sri Lanka Donor Co-Chairs Group (Norge, USA og Japan), FN's generalsekretær, regeringerne iSchweiz, Sri Lanka og de andre lande i Den Sydasiatiske Sammenslutning for Regionalt Samarbejde (SAARC)samt LTTE.7.12.2006 C 297 E/386 Den Europæiske Unions Tidende
Torsdag, 18. maj 2006DA